সাপ্তাহিক ও সরকারি ছুটির পর গতকাল সোমবার প্রথম কার্যদিবসে আবারও বড় দরপতন ঘটেছে শেয়ারবাজারে। এর ফলে বিনিয়োগকারীদের লোকসানের পাল্লা আরও ভারী হয়েছে। দেশের প্রধান শেয়ারবাজার ঢাকা স্টক এক্সচেঞ্জের (ডিএসই) প্রধান সূচক এদিন ২ শতাংশ বা ৮৮ পয়েন্ট কমে নেমে এসেছে চার হাজার পয়েন্টের নিচে। এতে করে প্রধান এ সূচকটি ২০১৩ সালের অক্টোবরের অবস্থানে ফিরে গেছে। সর্বশেষ ২০১৩ সালের ৩০ অক্টোবর প্রধান এ সূচকটি সর্বনিম্ন ৩ হাজার ৯৪৬ পয়েন্টের অবস্থানে ছিল।